CELEX: 52015DP0096
Language: sl
Date: 2015-04-28 00:00:00
Title: Sklep Evropskega parlamenta z dne 28. aprila 2015 o postopku pregleda izjave o finančnih interesih kandidata za komisarja (razlaga odstavka 1(a) Priloge XVI Poslovnika) (2015/2047(REG))

21.9.2016   
            
            
               SL
            
            
               Uradni list Evropske unije
            
            
               C 346/110
            
         P8_TA(2015)0096
   Pregled izjave o finančnih interesih kandidata za komisarja (razlaga odstavka 1(a) Priloge XVI Poslovnika)
   Sklep Evropskega parlamenta z dne 28. aprila 2015 o postopku pregleda izjave o finančnih interesih kandidata za komisarja (razlaga odstavka 1(a) Priloge XVI Poslovnika) (2015/2047(REG))
   (2016/C 346/19)
   
      Evropski parlament,
   
   
               —
            
            
               ob upoštevanju pisma predsednika Odbora za ustavne zadeve z dne 9. aprila 2015,
            
         
               —
            
            
               ob upoštevanju člena 226 Poslovnika,
            
         
            
               1.
            
            
               sklene, da se členu odstavku 1(a) Priloge XVI Poslovnika doda sledeča razlaga:
               „Pregled izjave o finančnih interesih kandidata za komisarja s strani odbora, pristojnega za pravne zadeve, ne vključuje samo preverjanja, ali je izjava pravilno izpolnjena, temveč tudi oceno, ali je na podlagi vsebine izjave mogoče sklepati o navzkrižju interesov. Odbor, zadolžen za predstavitev, se odloči, ali bo od kandidata za komisarja zahteval nadaljnje informacije.“
            
         
            
               2.
            
            
               naroči svojemu predsedniku, naj ta sklep posreduje v vednost Svetu in Komisiji.